Hierdie webtuiste, www.pendit.co.za het ontstaan nadat drie kundiges, Nico Schamrel (skrywer en ontwerper), Ronel Dunn en Bets Koen (teksversorgers en skrywers) besluit het om ’n platform te skep vir talentvolle skrywers.
Soveel skrywers in Suid-Afrika ontvang nie genoegsame blootstelling nie en skryfwerk beland in laaie. Baie skrywers is nie bewus van die talle platforms en hulpmiddels op die internet nie. PENdit.za wil skrywers van hulp wees, blootstelling bied en ook sodoende die Afrikaanse verhaalkuns bevorder.
Talentvolle Afrikaanse skrywers word in die kollig geplaas vir uitgewers en bied skrywers die geleentheid om hulle werk met ander te deel op hierdie webwerf of op PENdit.za se Facebookblad.
Daar word ook kompetisies en interessante uitdagings op ons Facebookblad geplaas. Van die beste werke word in ’n keurbundel geplaas – soos in die geval met Vlerke, Ses Dae en Tydpalet. Hierdie besondere keurbundels word deur PENdit.za versprei.
PENdit.za bied ’n platform aan waarop lede hul talent vir skryf kan plaas. Manuskripte word eers goedgekeur en kan geproeflees word voordat dit geplaas word. Suid-Afrikaanse Uitgewers kan hierdie blad besoek en sodoende jong talent ontdek.